Kierch Rued-Sir - Wikipedia, déi fräi Enzyklopedie

# Kierch Rued-Sir

### Vu Wikipedia, der fräier Enzyklopedie.

Kierch Rued-Sir
Uertschaft | Rued-Sir
Par | Rued-Sir
Numm | Hl. Jakobus den Eeleren
Konsekratiounsjoer | 1978 (8. Oktober)
Parverband | Widdebierg
Architekt(en) | René Schmit Jean Ewert André Hagen
Reliéis Gebaier

## [Änneren] Geschicht

Rued ass eng ganz al Par, eng éischt Kierch zu Rued gëtt schonns am Joer 1083 ernimmt. An dem Joer wou d'Almënsterabtei gegrënnt ginn ass an de Grof Konrad vu Lëtzebuerg hinnen deemools d'ecclesiam de Rode geschenkt huet. De richtegen Erbauungsdatum as net bekannt.

De Kierchtuerm

Den éischte bekannte Paschtouer vu Rued war den Ernst Heistorff. Em 1685 heescht de Paschtouer Joh. Heinrich Lenert. D' Kierch as aarm, an d'Mauere réi, keen hëlze Foussbueden me e knubbelege Steebelag. De Chouer as hallef zesummegefall an et gesäit éischter no engem Stall aus wéi no engem Gotteshaus.

1738, waren erëm besser Zäiten, an et gëtt vun enger Kierch baussent dem Duerf geschwat. Wahrscheinlech sinn déi am Krich zerstéiert Haiser nach net opgebaut ginn. Sou steet d'Kierch, déi a guddem a wierdegem Zoustand ass, eleng um Hiwwel. Aus deeër Zäit staamt och den lénksen Säitenaltor, den d'Opschrëfft dréit: P.W.1728.

Déi heiteg Kierch ("déi Al" genannt) war am Joer 1757 ënnert dem Paschtouer Joh. Filtz (1749-1776) gebaut ginn a gouf de 26. Juli 1757 dem hl. Jakobus geweit. E Gewëllefsteen dréit dës Joreszuel.

## [Änneren] Déi modern Kierch

An der Nokrichzäit vum 20. Joerhonnert huet sech d'Fro gestallt, ob déi kleng Kierch nach zäitgeméiss wär, sou datt an de Joren 1963-68, ënnert dem Paschtouer Adolphe Krier ee Kierchebauveräi gegrënnt ginn ass. Zéng Joer drop sollt dann déi nei modern Kierch entstoen där hire Grondsteen den 4. Juli 1976 geluecht gouf. Dës gouf den 8. Oktober 1978 geweit an huet niewent dem Apostel Jakobus dem Eeleren als Haaptpatréiner och nach d'Mater Dolorosa als zweet Partéinesch.

## [Änneren] D'Kierch vu bannen

D'Bannenausstattung ass zum groussen Deel vum Egino Weinert, esou:

- den Tabernakel: lescht Abendmahl
- d'Hängekräiz matt engem béidsäiteg bebillerte Medaillon esou datt een d'Kräiz ka vun zwou Säite weisen: Féisswäschung a Kräizegung
- den Dafsteen: Daf vum Jesus
- de Kräizwee
- d'Käerzestänner
- den Ouschterkärzestänner
- de Muttergottesmedaillon

Plafong mat Kräiz | Kräiz mat Féisswäschung | Kräizegung

Den Altor, d'Liespult an d'Chouerstill sinn vum Pauly. D'Fënsteren goufen vum Georges Calteux an Ad Deville entworf.

Nieft dem Kräizwee vum Weinert hängt am Moment och nach en net-figurative Kräizwee vum Roger Bertemes an der Kirech.

Kierchfënster

## [Änneren] Literatur

Mariestatu

- Georges, Nic; Paschtouer vu Betzder: Kurzgeschichten der Pfarreien" Verfasser Nic Georges 25.7.1987,
- Backendorf, C. Lokalchronik Roodt-sur-Syre, Roodt-sur-Syre, 15.9.1999
- Kierchebauveräin Rued-Sir, 10 Joer nei Parkierch Rued-Sir, 1988

## [Änneren] Linken

### [Änneren] Kuckt och

- Lëscht vu reliéise Gebaier zu Lëtzebuerg
- Rued-Sir

### [Änneren] Um Spaweck

- Websäit vun der Betzder Gemeng
- Websäit vum Parverband Widdebierg

Vun "http://lb.wikipedia.org../../../k/i/e/Kierch_Rued-Sir_1849.html"

Category: Reliéis Gebaier zu Lëtzebuerg

##### Views

- Artikel
- Diskussioun
- Aktuell Revisiounen

##### Sichen